
INTRODUCTIO. 


Q,imm  antiquus  sit  mos,  ut,  qui  Doctoris 
gradum  rite  assequi  velit,  dissertationem  scri- 
bat, diu  cogitavi  mecum,  quamnam  eligerem 
materiem  ex  tanta  morborum  copia,  ita  ut 
quasi  propter  arborum  copiam  silvam  invenire 
non  possem.  iXainque  quis  poscat  a tirone, 
ut  aliquid  novi  inveniat  iii  arte,  quam,  ut  ita 
dicam,  vixdum  intrabat,  inventumque  doctissi- 
morum virorum  judicio  su  bjic  i at?  Optimum 
igitur  milii  videbatur,  morbum  non  ita  frequen- 
tem, cujus  observandi  facultas  mihi  dabatur,  de- 
scribere, et  cum  diabetem  mellitum  in  nosoco- 
mio caritatis  per  plures  hebdomades  apud 
feminam,  eundemque  morbum  apud  virum  ob- 
servandi occasio  mihi  daretur,  consilium  cepi, 
liujusce  morbi  causas  remotas  et  proximas, 
itemque  curam  quam  diligentissime  descri- 
bendi.— Vos  autem,  L.  B.,  peto,  si  quid  vestrae 
exspectationi  non  respondeat,  ne  severi  sitis 
judices,  cogitantes,  me  in  arte,  a doctissimis 
viris  exculta,  adhuc  esse  tironem. 

Diabetes  mellitus  ( polynrisis , urorrboea, 
diarrhoea  iirinosa,  plithisurie , dipsacus  etc.) 

Jlle  est  morbus,  in  quo  urinam  et  quantitate 
et  qualitate  mutatam,  praeterea  totius  corporis 
maciem  iiiveiiimus.  — 

Jam  Hippocrates  hujus  morbi  facit  men- 
tionem, dicens  I o-u^a  eV  oXiyov 

arfXatvO(U,£»'a,  <p'ka'vqa. — jtovtjqoV  6s  xat  z6 /Lazct  tcotov 
dLorrqovafiivov  -k.  t.  X.  xwax.  ^qoyvwcr,  V.  22  vel  No.  579.  — 

Celsus  nominat  diabetem  morbum,  in 
quo  magna  urinae  copia  mingatur,  cum  cor- 
poris tabe  conjunctum. 

Aretaeus  habuit  diabetem  colliquatio- 

nem  cdvtti^lv  twv  craQxwv  xat'  /llvbuv.  — 

Galenus  dicit,  diabetem  esse  morbum 
renum,  qui  efficiat,  ut  potus,  propter  sitim 
insatiabilem  sumtus,  immutatus  loco  urinae 
ex  sjstemate  uropoetico  emittatur.  Hunc  au- 
ctorem sequuntur:  Aetius,  Tralles,  Paul.  Aegi- 
netus  e.  a. 

Brendels  bancce  dat  descriptionem 
diabetis:  „ Diabetes  est  profluvium  urinae  cre- 
brum, immodicum,  primo  urinae  aquosae,  pau- 
latim  chjlosae  et  subpinguis,  initio  ibidem 
cum  aliqua  stranguria,  deinde  fere  sensu  cre- 
berrime elabentis,  cum  febre  lenta,  consum- 
ptione corporis  ejusque  extremo  tandem  mar- 
core, ceterum  cum  siti  immodica  et  aliis  con- 


1)  De  medicina  Lib.  IV.  cap.  20. 

2)  Diuturn.  II.  2. 

3)  De  locis  affecf.  L.  VI.  C.  III. 

4)  Praelecl.  cilalar.  toin.  II.  (pari,  III.  cap.  33.  §.  1.) 
pagn.  398. 

junctae  febris  longae  circa  vesperam  plerum- 
que exacerbari  solitae  symptomatibus.  — 

Borsieri  definit  diabetem  morbum  vi- 
res consumentem,  corpus  debilitantem , con- 
junctumque cum  inexplebili  siti  et  magno 
urinae  profluvio, 

P.  Frank  hanc  dat  definitionem:  „est 
autem  diabetes  vera  corporis  per  urinam  col- 
liquatio  aut  lotii  profluvium,  vel  potum  longe 
superante  ut  plurimum,  vel  principii  saccba- 
rini  admiscioiie  excedens  cum  siti  inexplebili, 
cute  arida  et  squamosa  et  macie  extrema, 
sine  febre  in  longum  plerumque  incedens. 

Praeterea  multi  alii  medici  hujus  morbi 
exempla  conspexerunt,  sed  definitiones,  ab 
his  viris  de  diabete  datae,  cognitioque,  quam' 
de  eo  habebant,  non  tam  erant  accuratae  quam 
nostris  temporibus.  Habuerunt  enim  plerum- 
que omnes  diabetem  morbum,  in  quo  aegro- 
tus praeter  naturae  leges  tantam  lotii  copiam 
emittere  cogatur,  ut  copia  potus  longe  supe- 
retur; natura  ipsa  urinae  diabeticae  veteres 
omnino  latebat. 

T hornas  W illis  primus  animadvertit 
qualitatis  mutationem  in  urina  diabetica,  penu- 
riam ammonii  saliumque  phospboricorum.  Ca- 
ret hoc  lotium  salso  gustu,  odore  urinae  pro- 
prio, praebet  contra  odorem  dulcem,  sacchari 
incllisque  similem.  Ad  ignem  haec  urina  va- 


1)  Institiit.  citat.  toI,  IV,  part.  II.  §.  202,  pat^.  488. 

2)  Kpitom,  citat,  lih.  V.  pars  I.  §.  478.  i>ag'.  39. 

3)  rjiarroaceuf.  ration.  sect.  IV.  c.  III.  p.  207. 

porem  exhalat  suavem,  et  ad  certam  redacta 
spissitudinem  massam  relinquit  sacchari  aut 
mellis  colore,  odore  ^ustuque  haud  dissimi- 
lem. Interdum  substantia  saccharina  non  parvi 
est  momenti,  namque  libra  una  urinae  saepe 
drachmam  sacchari,  auctore  Schoenleinio, 
continet.  Urina  diabetica  cum  spiritu  vini  tra- 
ctata, dulcem  sacchari  similem  praebet  sub- 
stantiam, quae  in  carbonibus  vivis  imposita, 
odorem  exhalat  suavem.  Color  urinae  plerum- 
que pallidus,  subalbidus;  urina  reservata  mox 
in  fermentationem  transit.  Quod  ad  copiam 
urinae,  quae  quotidie  a diabeticis  emittitur, 
attinet,  auctores  valde  inter  sese  discrepant. 
P.  Frank  narrat,  se  apud  virum,  in  clinicum 
susceptum,  urinam  quotidie  ad  libras  quadra- 
ginta, vel  et  semel  quinquaginta  duas  invenisse. 
Alii  auctores  vel  majorem  lotii  quantitatem  in 
hoc  morbo  excerni  viderunt,  alii  minorem. 
Morgagni  observavit  aegrotam,  quae  quo- 
tidie quadraginta  duas,  et  per  nonaginta  tres 
dies,  tamdiu  enim  morbo  laborabat,  tria  millia 
sexcentas  septuaginta  quatuor  libras  minge- 
bat, quamquam  aegrota  aversionem  potus  ha- 
bebat. Nonna  Livizani,  quae  nonaginta 
septem  dies  diabete  mellito  aegrotabat,  quovis 
die  quadraginta  tres,  in  universum  igitur  qua- 
tuor millia,  centum  septuaginta  libras  urinae 
emisit.  Multi  tamen  auctores  minorem  in  suis 
aegrotis  animadverterunt  copiam  urinae  emis- 
sae. Sunt  exempla  aegrotoi*um,  diabete  mel- 


1)  De  sedibus  et  caus.  morbi  epist,  X.  lib.  I — VI. 

lito  laborantium , in  quibus  urina  quotidie 
‘abiens  nihilo  aut  parum  tantum  a potus  quan- 
titate assum ti  differebat.  Berndt  eonten- 
dit,  proportionem  rerum  sumtarum  et  excre- 
tarum in  omnibus,  quos  observandi  sibi  occa- 
sio facta  esset,  aegrotis,  non  valde  mutatam, 
sed  plerumque  aequam  fuisse. 

Diabetes  haud  frequens  est  morbus.  Pe- 
terFrank  narrat,  se  in  Germania  per  viginti 
annos  tria  tantum  exempla  vidisse.  In  aliis 
terris  diabetes  tam  rarus  morbus  non  esse 
videtur  Idem  auctor  in  Italia  intra  octo  an- 
nos septies  hunc  morbum  conspexit.  Mojses 
Maimonides  ait,  nec  se  in  oriente  unquam 
observasse  diabeticum,  nec  ex  aliis  comperisse 
huj  us  morbi  exemplum,  quod  in  illa  terra  se 
contulerit;  in  Aegjpto  autem  saepissime  dia- 
beticos sibi  oblatos  esse.  Ita  diabetes  in  Ang- 
lia,  in  superiori  Italiae  parte,  in  Italia  cisal- 
pina multo  crebrius  animadvertitur,  quam  in 
Francogallia  et  Hispania. 

Diabetes  a plurimis  auctoribus  in  varias 
distinguitur  species,  quarum  praecipue  duae 
memoria  mihi  dignae  videntur:  diabetes  mel- 
litus, ubi  simul  cum  quantitate  adaucta  etiam 
illa  substantia  saccharina  in  lotio  invenitur, 
et  diabetes  insipidus,  ubi  aegrotus  magnam 
quidem  urinae  quantitatem  mingit,  sed  saccha- 
rina materia  omnino  carentem.  Multi  aucto- 
res, diahetem  insipidum  eundem  esse  morbum 


1)  Encyclopaedisclves  n^orterliuch  der  niedicinisclien  Wi.sseii- 
M-hafleii  Bd.  9.  S.  313. 

atque  mellitiiiu  putant,  sed  tempore  et  pro- 
gressu taiituiu  distinctum,  ita  ut  diabetes  in- 
sipidus initium  morbi  nobis  occurrat,  qui  iie- 
gligeutia  vel  medici  vel  aegroti  facile  in  dia- 
betem mellitum,  illum  multo  periculosiorem 
morbum  transire  possit. 

Odoardus  Barjus  diabetem  in  qua- 
tuor  species  distinguit.  Primam  confert  cum 
diarrhoea,  et  dicit;  chjliim  in  ea  immutatum 
per  renes  excerni;  secundam  repetit  ex  tu- 
bulis renalibus  dilatatis  ex  compressione  eorum 
aliquot  ob  calculos,  unde  reliqui  dilatentur 
oportet;  tertiani  a sanguinis  colliquatione  ex 
vitiata  bilis  natura;  quarta  species  est  nervosa 
et  convulsiva. 

Nonnulli  medici  etiam  diabetem  idiopathi- 
cum , sjmjitomaticum , spurium , hjstericum, 
rheumaticum  distinguunt. 

Apud  alios  invenimus  distinctionem  diabe- 
tis  acuti,  qui  brevi  tempore  lethalem  adducit 
exitum,  periodici  et  critici. 

Diabetem  cum  variis  morbis,  cum  urinae 
incontinentia,  diarrhoea,  ascite,  multi  obser- 
vaverunt medici  ^).  Interdum  urinae  multi- 
tudo non  valde  aut  nihilo  adaucta  est,  sed 
dulcem  illam  materiam  simul  cum  corporis 
macie  animadvertimus.  Hoc  genus  diabetis 
auctores  nominaverunt  diabetem  decipientem. 


1)  A trealise  on  the  three  «liffereiit  digestion  ftc.  Loiiilon 
1759  sect.  III.  <ap.  3. 

2)  1*.  Fraiik  L.  V.  p.  1.  §.  479. 

SYJMPT03UTA. 

Primiiiii,  quod  nobis  in  diabeticis  occurrit 
sjmptoma  est  raucitas  siccitasque  quaedam 
in  ore  et  fauce,  qnae  interdum  tantae  exis- 
tunt,  ut  aegrotus  poculum  seponere  non  pos- 
sit. Inexplebilis  sitis  diabeticum  cruciat,  nec 
die  nec  noctu  apparet  quies,  quasi  si  flamma 
semper  semperque  intus  flagret,  quae  mitigari 
lenirique  non  possit.  Saepe  morbus  bac  siti 
immodica  verbisque  non  describenda  incipit, 
nonnunquam  illius  in  fauce  siccitatis  causa 
est  liquoris  inopia,  per  jacturam  inauditae 
urinae  copiae  adducta.  Lingua  alba,  gingi- 
vae tumidae,  rubrae;  cutis  arida,  dura,  rigida, 
saepe  calida.  Veneris  desiderium  nullum. 
Reil  enarrat,  virum,  qui  antea  quinquies  nocte 
cum  uxore  coivisset,  hanc  facultatem  plane 
amisisse.  Idem  auctor  observavit  dulcedinem 
quandam  odoris  totius  corporis  praecipue  in 
spiritu.  Saepe  adest  phimosis.  Vox  mutatur, 
fit  rauca  et  tenuis,  quod  et  siccitate  faucium 
et  ex  morbo  partium  genitalium  causam  ha- 
bere potest,  quum  satis  constet,  inter  sjstema 
sexuale  et  organa  vocis  consensum  quendam 
adesse.  Quum  per  urinam  praecipue  diabe- 
tici veri  alimentum  corpori  subtrahatur,  ma- 
cies ingens  mox  sequitur,  debilitas  aegroti 
crescit,  aestuatio  viscerum  fauciumque,  item 
ardor  stomachi  augentur.  Interdum  dolor  in 
pedibus  animadvertitur.  Femina  illa,  cujus  in 
nosocomio  caritatis  observandae  mihi  facultas 
dabatur,  magnam  assecuta  est  inadem,  oculi 

erant  in  orbitam  retracti,  ossa  zjgomatica 
prominebant,  et  quamvis  aegrota  alimenta  ac- 
ciperet optima  et  copiosissima,  macies  tamen 
et  debilitas  in  diem  creverunt,  quae  et  pro- 
pterea  augebantur , quod  haec  femina  ob  de- 
siderium paene  perpetuum  urinae  emittendae 
nec  die  nec  noctu  ullam  fere  quietem  somni 
capiendi  habebat.  Vox  ejus  tam  erat  tenuis, 
ut,  qui  paucos  tantum  gressus  abesset,  nibil 
ex  ea  iiitelligerct.  Alterius  aegroti,  quem  in 
Policlinico,  cui  lllustriss.  Ilufeland,  111. 
Osaun  et  Busse  praesunt,  vidi,  macies 
nondum  ad  magnum  pervenit  gradum,  lingua 
erat  immutata,  ut  in  principio  morbi  esse  so- 
let, siccitas  tamen  faucium  et  rubor  tumorque 
gingivae  noii  defuerunt. 

EXITUS  MORBI. 

Raro  diabeticus  verus,  si  longum  jam 
tempus  laborat,  ad  sanitatem  reduci  potest. 
Plerumque  corpus  magis  magisque  marcescit, 
et  vires  diminuuntur  prosternunturque;  se- 
quuntur febris  hectica,  diarrhoea  colliquativa, 
deliria,  spasmi,  saepe  etiam  hjdrops,  ascites, 
anasarca  et  mors. 

CA^^AVERUM  SECTIONES. 

Sectiones  cadaverum  aut  nullas- aut  diver- 
sas praebuerunt  viscerum  mutationes,  alii  me- 
dici (H  aase)  se  parum  aut  nibil  in  cadaveri- 
bus invenisse,  contenderunt,  alii  contra,  se 

morbos  viscerum  praecipue  reuum  vidisse 
ajuiit.  Ambitum  renum , mox  utriiisque  mox 
alterius  solum  valde  fuisse  mutatum,  nun,c 
minorem  uunc  multo  majorem  quam  in 
homine  sano.  Substantiam  renum  nonnulli 
inflammatam,  mollem,  flaccidam  repererunt,  ^), 
aliis  renes  materiis  calculosis  apparuerunt  re- 
ferti ^).  Baillou"^)  invenit  renem  sinistrum 
valde  amplificatum,  calculum  et  pus  continen- 
tem, renem  autem  dextrum  tam  parvum,  ut 
eum  vix  reperire  posset.  In  alius  utroque 
rene  cadaveris  idem  auctor  magnos  vidit  cal- 
culos. Paaw^)  contendit,  se  renes  puellae, 
jam  nonnullos  annos  diabete  mellito  laboran- 
tis valde  molles  et  colore  solito  alienatos  vir 
disse.  Morgagni*^)  invenit  prostatam  indu- 
ratam et  solito  majorem.  P.  Frank  ^),  in 
renes  juvenis,  diabete  mellito  defuncti,  inje- 
ctiones facere  voluit,  sed  laceratio  vasorum 
periculum  finivit,  quod  scilicet,  ut  verbis  au- 
ctoris utar,  morbi  magis  effectus  quam  causa 
morbi  esse,  potuit.  Marsba!  invenit  san- 
guinem colore  similem  socolatae,  odoreque 
acido,  in  vena  subclavia  sinistra  cbjlus  fuit 
a sanguine  segregatus.  Mends  contendit, 


1)  Thoinas  cf.  Rollo  1.  c.  pajf.  400. 

2)  Cle^liorn  cf.  Rollo  L.  c.,  pag.  290. 

3)  Reil  1.  c.  pafi.  484. 

4)  Ephemerid.  et  epidem,  lilj.  II.  pag.  152.  item  in  Bonnet 
sepulchret.  lil>.  III.  sect.  29.  obs.  2.  3, 

5)  Observ.  anat.  cilat  II.  4. 

4)  De  causis  et  sedibus  morborum. 

7)  Epitom.  cilat.  Lib.  V.  §.  48.  pag.  50. 

‘ 8)  Cf.  Rollo.  1.  c.  pag.  382. 

9)  Knebel  1,  c.  Bd.  II.  pag.  88.  sqq. 

se  hepar  vidisse  quasi  steatomate  corruptum, 
quod  cum  semper  invenisset,  causam  morbi 
iii  hepate  positam  esse  putat.  Rujsch 
duas  observationes  tradit  sectionum,  in  quibus 
renes  abnormis  reperiebantur  conditionis.  Vir 
quidam,  optima  aetate  gavisus,  postquam  diu 
litbiasi  laboravit,  diabeticus  factus  est.  In 
cadavere  ejus  viscera  Omnia  fuerunt  sana 
praeter  renes,  qui  uterque,  praecipue  autem 
dexter  paene  consumti  apparuerunt. 

H ome  invenit  renem  sinistrum  multo 
majorem  solito,  substantiamque  ejus  mollio- 
rem; in  rene  autem  dextro  praeter  aliquam 
mollitiem  nihil,  quod  majoris  haberet  momenti. 
In  utroque  rene  olfactum  acidum  animadver- 
tit, omnes  glandulas  meseraicas  deprehendit 
amplificatas.  Home  putavit,  dulcedinem  uri- 
nae, aegroto  vivo,  in  renibus  affuisse,  sed 
post  mortem  urinam  dulcem  gustum  ami- 
sisse. 

Cawlej  haec  tradidit  momenta  in  ca- 
daveris sectione  inventa:  renes  vulgarem  ha- 
buerunt magnitudinem,  sed  pallidiores  et  mol- 
liores quam  in  homine  sano  esse  videbantur. 
Hepar  invenit  hic  medicus  tabe  quasi  minu- 
tum et  elasticum,  tumoris  oedematosi  simile. 
Pancreas  invenit  plenum  parvorum  lapidum, 
qui  firme  in  substantia  pancreatica  haerebant. 


1)  Opera  omn.  tom.  I.  oLserval,  censur,  ol)serv,  XUI,  p,  18. 
et  dilucidat  ralvul.  obs,  XIII. 

2)  Klinische  Versuche.  S.  353  sq. 

3)  Sammiung  — fiir  practische  Aerzle,  Bd.  XIII.  S.  115  sq. 

Glandalae  meseraicae  durae  esse  videbantur 
et  scirrliosae. 

Si  contemplamur  omnia,  quae  in  sectioni- 
bus hominum  diabete  defunctorum,-  et  a me 
supra  enuitierata,  et‘ alia,  quae  ut  referam  lo  - 
cus non  permittit,  concedendum  nobis  esse 
videtur,  in  renibus,  quamquam-  non  unicam, 
attamen  certe  maxime  praecipuam  inesse  dia- 
betis  causam.  Namque  omnes  fere  auctores, 
qui  cadavera  diabete  defunctorum  accuratius 
perscrutabantur,  r^nes  plus  minusve  aegrotos 
invenerunt,  et -quid  verisimilius  esse  potest, 
quam  ut  illud  organum  laborare  debeat,  ex 
cujus  functione  laesa  morbosa  illa  signa  ap- 
pareant. Quod  autem  attinet  ad  saccharinam 
substantiam,  quae  in  diabeticorum  urina  per- 
saepe invenitur,  cum  Illust.  H u fe  la  n d ' cau- 
sam proximam  pono  iii  singulari  propriaque 
functionum  renum  alienatione,  per  quam  ex 
chylo  saccharum , aliis  urinae  substantiis  ce- 
dentibus, renibus  adducatur. 

I 

DIAGNOSIS. 

Diagnosis  hujus  morbi  non  tantas  nobis 
praebet  difficultates , quantas  causae  et  cura. 
Sjmptomata  enim  tam  sunt  manifesta  et  per- 
spicua, ut  diabetes  vix  cum  alio  morbo  mu- 
tari possit.  Niiiilominus  tamen  interdum  dia- 
betes a nonnullis  pro  tabe  est  habitus,  sed 
vix  egeat  accuratiori  observatione,  ut  veram 
morbi  naturam  intelligamus,  copia  urinae  qno- 
tidie  abeuntis  errorem  nobis  mox  ostendet. 

Videmus  quidem  in  aliis  quoque  morbis  non* 
nunquam  urinam  auctam,  sic  viri  lijpochon- 
driaci,  feminae  hjstericae  per  nonnullos  dies 
interdum  magnam  urinae  quantitatem  mingunt, 
sed  post  paucos  dies  urinae  quantitas  ad 
normam  redk,  quod  in  diabeticis  nunquam 
contingit.  Haud  raro  etiam  urina  aucta  ap- 
paret crisK  in  hjdrope,  sed  et  haec,  ut  ita 
dicam,  poljuresis  mox  cedit,  et  vix  mutatio 
ntriusque  morbi,  bjdropis  et  diabetis,  potest 
cogitari. 

Si  copia  urinae  in  aegroto  aucta  et  alie- 
nata, si  macies  animadvertitur,  si  aegrotus 
raucitatem  siccitatem  que  in  ore  ac  fauce  sen- 
tit, si  fames  insatiabilis  et  bibendi  cupiditas 
immodica  apparent;  quis  dubitet,  quin  hicce 
aegrotus  diabete  laboret  mellito? 

AETIOLOGIA. 

De  liiijus  morbi  causis  praedisponentibus 
multas  quidem  possidemus  illustrissimorum 
virorum  opiniones,  nulla  tamen  tam  perspi- 
cua est,  ex  qua  omnia  phaenomena  possimus 
explicare.  Certam  corporis  constitutionem, 
quam  nonnulli  censebant,  ad  diabetem  provo- 
candum esse  necessariam,  verisimile  non  vi- 
detur, quum  in  hominibus,  corporis  constitu- 
tione plane  diversis,  cum  robustis  tum  inva- 
lidis debilibusque  hic  morbus  animadvertere- 
tur. Auctoribus  Schoenleinio  et  aliis,  genus 
virile  propensius  ad  diabetem  invenitur. 
Schoeni  e i nilis,  se  nunquam  in  femina  hunc 

inorhuni  vidisse,  et  omnia  illa  diabetum  in  fe- 
minis observaloriiin  exempla  in  errore  posita 
esse,  contendit,  cni  antcm  assentire  non  pos- 
sum, cnm  in  nosocomio  caritatis  exquisitum 
et  manifestissimum  diabeticae  exemplum  vide- 
rem. Sicuti  nec  corporis  constitutio  certa, 
nec  genus  certum  ad  hunc  morbum  inclinant, 
sic  etiam  iii  aetate  diversa  diabetes  observa, 
tur.  Plerumque  (juidem  ab  anno  trigesimo 
usque  ad  quinquagesimum  annum  morbus  ani- 
madversus est,  sed  puerilis  etiam  aetas  et 
senilis  non  libera  a diabete  est  inventa.  Aeris 
constitutio  magnam  quidem  vim  ad  diabetem 
constituendum  exercet,  cum,  ut  supra  dixi,  in 
aliis  terris  hic  morbus  perraro , aliis  saepe 
animadvertatur ; sed  hac  de  causa  nihil  certi 
adhuc  scimus.  Morbus  arthriticus,  haemor- 
rhoidarius,  morbi  organici  cerebri,  medullae 
oblongatae,  abdominis,  praecipue  infarcti, 
helminthiasis  connexum  queiidam  cum  nostro 
morbo  habere  videntur.  Quin  onania  exces- 
susque in  Venere  et  causa  praedisponens  et 
occasionalis  fieri  possit,  quis  neget? 

Ex  multis  hjpothesibus,  quae  a clarissimis 
viris  in  medium  prolatae  sunt,  nonnullas  tan- 
tum afferam  *). 

Rollo  dicit:  diabetem  esse  morbosam 
quasi  ventriculi  actionem,  ex  qua  succus  ven- 
triculi augeatur  et  corrumpatur.  Materiam 


1)  Copiosius  <le  hac  re  Knebel,  Bd.  I.  Ahih.  2,  pag. 
98  - 210. 

2)  J,  II  ollo  cases  of  Ilie  Diahcles  uiellilus. 

saccharinain  succi  lactei,  quae,  sano  corpore, 
ad  corpus  alendum  immutetur  et  abalienetur, 
hic  manere  incolumem,  et  substantiam  alie- 
nam corpore  cum  urina  excerni;  auctam  au- 
tem urinae  copiam  ex  nimia  ventriculi  oriri 
affectione,  quae  in  renes  transeat. 

P.  Frank  inter  diabetem  et  rabiem 
caninam  assumit  analogiam  qiiandam,  putans, 
venenum  animale,  aptis  convenientibus  causis, 
oriri,  quod  per  nervos  in  sjstema  Ijmphati- 
cum  mox  agatur,  tum  resorbeatur,  ducaturque 
in  cavum  stomachi,  qui,  boc  modo  corruptus, 
officium  suum  praestare  noii  possit.  Ita  sitis, 
fames  morbosa,  siccitas  faucis,  transitus  chjli 
vix  subacti  ad  secundas  vias,  resorbtio  aucta 
directioque  liquidi  ingesti  ad  renes  addu- 
cantur. 

Cr e u zw ie s er,  qui  diabetem  spasticum 
et  torpidum  differt,  alterum  in  aucta  renum 
irritatione,  alterum  in  eorum  relaxatione  posi- 
tum esse  contendit.  Diabetem  autem  ipsum 
habet  tabem  renalem  Ijmpbaticam,  tabis  pi- 
tuitosae haud  dissimilem.  Omnia,  quae  renes 
irritare,  affluxumque  liquoris  ad  eos  augere 
possint,  copiosiorem  efficiant  urinae  secre- 
tionem, et  quum  res  ad  vitam  servandam  ne- 
cessariae partim  ad  renes  perducantur,  par- 
tim,  quominus  in  cbjlum  transeant,  impedian- 
tur, alimentatio  corporis  minuatur.  Hoc  modo 
Creuzwieser  saccbarinam  illam  substantiam, 
maciem  et  febrem  hecticam  explicat. 


1)  De  curandis  hominum  morhis  Lib,  V.  Pars  I,  pag.  54. 

De  illustriss.  Hiifelandii  hypolhesi,  cui, 
ut  Supra  ilixi,  assentio,  locutus  sum  pag.  17. 

l^uod  autem  attinet  ad  causas  hujus  morbi 
occasionales,  tanta  earum  copia  ab  auctoribus 
affertur,  ut  dissertationem  cum  bis  solis  ex- 
plere possim.  Itaque  baudquaquam  omnes 
enumerabo,  sed  illas  tantum,  quae  mibi  gra- 
yiores  esse  videntur.  A plurimis  medicis,  qui 
diabetem  observabant,  cerevisiae  magna  ad- 
scribitur  culpa,  quaniobrem.  i\ asse  dicit,  dia- 
betem in  Anglia  ideo  saepius  inveniri,  quam 
in  Gallia  aliisque  terris,  quod  ibi  potus  ce- 
, revisiae  immodicus  sit.  Idem  auctor  boc  ar- 
gumento  utitur,  quod  mares,  qui  plerumque 
magis  indulgeant  cerevisiae,  saepius  diabete 
laborent,  quam  feminae.  — Etiam  Marsbal 
causam  bujus  morbi  occasionalem  cerevisiae 
adscribit.  In  actis  medie.  Berolinens.  legi- 
mus, virum,  quinquaginta  annos  natum,  potu 
cerevisiae  Fredersdorfiensi  immodico  factum 
esse  diabeticum.  Sunt  alimenta  varia,  (piae 
jam  in  homine  sano  auctam  urinae  secretio- 
nem efficiant,  exempli  gratia  apium  petrose- 
linum  et  graveolens,  cochlearia  armoracea, 
allium  sativum,  allium  scbocnoprasum  (Sebnitt- 
laucb),  cucumis,  btimulus  lupulus  (Ilopfen); 
solanum  tuberosum,  raphanus  sativus,  aspa- 
ragus, tbea,  coffea,  c.  m.  a. 

Boerbave^)  narrat,  juvenem,  qui,  ut 
noctu  somnum  ex  oculis  pelleret,  tbeam  cof- 


e r. 


1)  Praeleclion.  academ.  iii  propr.  iiistil.  rei  medie,  ed.  Hal- 
Tom.  VI.  p.  213.  334. 

feainquo  saepe  biberit,  in  diabetem  inci- 
disse. 

Vir  quidum,  qiiMitbiasi  laborabat,  amici 
consilio  quotidie  tres  baccas  juniperi  sumsit. 
Lithiasi  liberatus,  baccarum  dosin,  ut  impedi- 
ret, quominus  lithiasis  rediret,  auxit,  ita  ut 
postea  quotidie  tot  baccas  devoraret,  quot 
manu  capere  posset.  Diabeticus  factus  est 
Miles,  gonorrhoea  laborans,  sjrupo  quodam 
e decocto  balsami  copaiv.  usus  est.  Catar- 
rluim,  qui  mox  militem  reliquit,  diabetes  secu- 
tus est. 

Pauli  ni  observavit  diabetem  post  co- 
piosam sumtae  asparagi  officiiialis  quanti- 
tatem. 

Rollo  narrat,  se  cognovisse  virum, 
qui  magiia  sacchari  copia  fructus , diabeticus 
factus  sit. 

Tulp  tradit,  juvenem,  qui  puer  lidio- 
tomiam  perpessus,  ne  iterum  lapis  oriretur, 
inultis  diureticis  usum  fuisse , praecipue  vino 
malvasiensi  cum  seminibus  urticae.  Juvenis 
hic  in  lethalem  incidit  dialtetem. 

Kuchwald  observavit  virum,  quadra- 
ginta sex  annos  natum , qui  ex  usu  interno 
balsam.  therebinth.;  et  alium  juvenem  virum, 
qui  ex  usu  olei  succini  diabetici  simt  facti. 

Alia  causa  occasionaiis  in  onania,  excessu 


1)  Act.  natur,  curiosor.  Vol.  X.  ol>s.  52. 

2)  Descripl.  inic.  moschat.  p.  (il9.  ' . 

3)  De  dialiet.  inellit.  \ ol.  II.  1>.  .50. 

4)  OI)servat,  medicinal.  Lil>.  II.  cap.  46. 

5)  Dissert.  rit.  ap.  Haller.  flisserl.  pract.  tom  VII.  p.768.  §.9. 


23 


in  venerCj  atque  in  omnibus  morbis;  qui  tur- 
bent et  debilitent  organa  genitalia  et  uropoii- 
tica  >est  quaerenda. 

Vehementes  animi  affectiones  a plurimis 
auctoribus  causa  occasionalis  habentur: 

Triumphius  duas  feminas  'diabeticas 
observavit,  quarum  altera  ira,  altera  timore 
diabetem  sibi  contraxerunt. 

' TrincaVella  narrat,  diabetem  sibi  oc- 
currisse, qui  vihementes  animi  affectiones  se-, 
q neretur.  \ 

t^uod  nonnulli  medici  contendunt,  diabe- 
tem esse  morbum  contagiosum , adhuc  non- 
dum satis  constat,  cum  nimis  pauca  diabetum 
ex  contagione  ortorum  exempla  observaren- 
tur. Reil^)  mentionem  facit  feminae  juve- 
nilis et  smiae , quae  cum  marito  diabetico 
primo  morbi  tempore  in  eodem  lecto  dor- 
miverit, et  diabetica  facta  sit.  Remediis  ta- 
men hanc  feminam  ab  hoc  morbo  'sanatam 
esse,  dicit.  , 

Veteres  medici,  Aetius,  Aretaeus'^)  pu- 
taverunt, ex  morsu  serpentis  cujusdam,  no- 
mine Dipsas,  venenoso,  diabetem  oriri  posse. 

Creuzwieser  negat  niiasma  diabetis, 
dicit  enim : „qiiominus  vero  miasma  specificum 
assumamus,  quod  violentum  potus  desiderium 

1)  ComiTierc.  noric.  tom.  X.  ann.  1740.  p.  92.  seq. 

2)  De  ratioii.  ciiraiid.  parlicular.  corpor.  human,  affeclion. 
Lil*.  X.  cap.  U. 

3)  Fieherlelire  Vol.  IT.  p.  538. 

4)  Tetral)il)l.  IV.  serinou  I.  cap  22, 

5)  Dissevlat.  inaugur.  medie,  de  cognoscendo  et  ciirando  dia- 
l>ete.  praes.  BleckeJj  def.  Carol,  Creuzwieser.  Halae  1794.  8. 
p.  34.  §.  19. 

in  hoc  morbo  occiiiTens  producat,  impedit  nos, 
praeter  alia  argumenta,  secunda  morbi  species, 
(jiiae  a torpore  potius,  quam  a stimulo  mias- 
matis  specifici  originem  ducere  videtur.  Deinde 
vero  luiiiiine  necessarium  esse  tale  miasma 
arbitramur,  ut  inde  morbi  bujns  sjmptomata 
explicentur.  JVonne  enim  irritatio  ipsa,  a qua- 
vis causa  occasionali  producta,  sufficit?  C^uid 
quod  nullo  modo  subitaneus  ortus  bujus  af- 
fectus in  variis  morbis,  toto  coelo  saepius 
differentibus,  inde  explicari  possit,  curandi 
quoque  methodus  ne  ullum  quidem  lucis  ve- 
stigium inde  adipiscatur. 

In  febribus  diabetem  aut  symptoma  comi- 
tans et  malignum,  aut  criticum  et  beiiigniim 
a multis  medicis  observatum  esse -dicunt;  sed 
valde  est  dubitandum , et  fines  diabetis  nimis 
mihi  videntur  amplificati,  ita  ut  non  dubitem, 
quin  multi  ibi  diabetem  videre  putaverint, 
ubi  urina  aucta  animadvertebatur,  quam  haud 
raro  sub  finem  morborum  acutorum  atque 
in  morbis  exanthematicis  contingere , quis 
neget? 

Sic  Knebel  narrat,  feminam,  quinqua- 
ginta annos  natam,  quae  post  febrem  inflam- 
matoriam omnia  quae  sumsisset,  et  medica- 
menta et  alimenta  vomitu  reddidisset,  per  octo 
dies  magnam  urinae  aquosae  copiam  minxisse; 
et  virum  quinquaginta  annorum,  qui  morbo 
nigro  Hippocratis  laboravisset,  quinta  hu- 


1)  Materialien  ziir  llieoret,  unil  i)ract.  Heilk.  B«l.  I,  ersle 
Hjilfie  S.  44.  fg.  §.  124. 

jus  morbi  hebdomade  magnam  urinae  quanti- 
tatem emisisse.  Attamen  Knebel  utrumque 
morbum  diabetes  non  habet. 

Buchwald  *)'jure  dicit:  poljuresin  hanc 
symptomaticam,  quae  aut  simul  cum  eo  morbo, 
cujus  appareat  symptoma,  sponte  desinat^  aut 
paucis  medicamentis  possit  curari,  mutandam 
non  esse  cum  vero  diabete. 

PROGNOSIS. 

In  diabete  prognosis  valde  dubia  vulgo 
est  habenda.  Paucissima  tantum  exempla  sunt 
relata,  ubi  diabetici  veri  ad  sanitatem  perfe- 
ctam sint  perducti.  Haud  raro  fit,  ut  post 
reconvalescentiam  nonnullarum  hebdomadum 
vel  mensium  morbus  denuo  redeat.  Diabetes 
insipidus  a multis  medicis  sanabatur;  sed 
etiam  in  hoc  minus  periculoso  morbo  saepe 
factum  est,  ut  malum  recrudesceret  iterum.  — 
Prognosis  tamen  est  modificanda  primum  ex 
stadio  morbi,  cum  hic,  quamdiu  nondum  ad 
formandam  illam  substantiam  saccharinam  per- 
ventum est,  sanatio  saepe  adduceretur;  sin 
vero  sacchari  materia  in  lotio  semel  inest, 
morbus  plerumque  insanabilis  ab  illustrissimis 
medicis  est  repertus.  Deinde  prognosis  de- 
pendet a multitudine  et  urinae  ipsius  et  sac- 
charinae  substantiae;  si  corporis  macies  non 
rapido  cursu  crescit,  si  vires  aegroti  non  eva- 


2)  Dissert.  »linl>elis  ruratione  cum  iirimis  |»er  rlialtarlta- 
riiin.  Hafn,  1733.  ap.  H a 1 1 e r.  dissert,  practe.  Tom . Vll.  p.  763.  g.  3, 


iiescunt,  spes  iiou  plaiic  abest  morbi  remo- 
vendi. Ex  aetate  nihilominus  prognosis  est 
modificanda.  In  senibus  multo  crebrius  et 
verisimilius  diabetes  exitum  habet  letiialem, 
quam  in  juvenibus,  qui  nec  excessibus  in 
venere  nec  in  bacclio  sunt  enervati  et  viribus 
exhausti.  Q,uo  prius  aegrotus,  morbo  co- 
gnito, sese  medico  curae -tradit,  quo  accuratius 
omnibus  satisfacit  jussibus,  omnia  evitans,  quae 
sibi  noxia  fieri  possint,  eo  magis  auxilium  est 
exspectandum.  Commemorandum  mihi  hoc 
loco  etiam  est,  saepe  a medicis  esse  obser- 
vatum, sub  morbi  finem,  cum  mors  jam,  ut 
.ita  dicam,  haud  procul  a limine  aberat,  in 
diabete  mellito  copiam  saccharinae  materiae 
minutam,  sicuti  in  diabete  insipido  urinae 
(juantitatem  multo  minorem  factam  esse,  quam 
rem  facile  et  medicus  et  aegrotus  signum  fau- 
stum habere  possent;  sed  causa  hujus  fallacis 
reconvalescentiae  in  totius  corporis  colliqua-^ 
tione,  in  excretionibus  aliis,  ut  in  ascitide  est 
'quaerenda. 

» CURA. 

Ex  variis,  nonnunquam  contrariis  plane 
.remediis,  quae  secundum  hypothesium  varie- 
tates a medicis  sunt  adhibita,  intelligas  licet 
inertiam  nostram  contra  hunc  periculosissimum 
et  pernitiosissimum  morbum.  Alii  auctores 
medicamenta  probant  et  commendant,  quae 
ab  aliis  repudiantur,  et  sine  effectu  quodam 
inveniantur,  ita  ut,  quamdiu  causae  essentiales 
morbi  nos  latent,  cura  etiam  valde  incerta  et 


magis  empirica  quam  rationalis  liaberi  possi^. 
Cura  autem  rationalis  imponit  meiiico^  ut  ^‘au- 
sas occasionales  removeat.  Sed  fatendum 
nobis  estj  eas  aut  perraro  detegi,  aut  praeter- 
euntes neque  couslantes  plane  cognosci  non 
posse,  et  ad  medicorum  forum  non  venire, 
(tuae  cum  ita  sint,  cura  contra  morbum , ipsum 
ejusejue  symptomata,  sese  medico  praestantia, 
nobis  agenda  est,  quae  cura  pro  variis  medi- 
corum de  diabete  ideis,  nunc,  ut  P.  Frank 
dicit,  stimulantia,  roborantia,  adstringentia, 
nunc  ano<lina,  sedantia,  nunc  vero  calculo  ad- 
versa, vel  et  resolventia  et  stomacbica  et  dia- 
pboretica,  vel  demum  antiseptica  in  usum  vo- 
cat remedia. 

Rollo  banc  commendat  curam:  aegrotus, 
cui  victus  animalis  est  saluberrimus,  quum 
vires  sustineat,  plusque  alimenti  corpori  prae- 
beat, nibil  accipiat  veget.abilium , quae  plus 
minusve  renes  incitent,  lolii  igitur  copiam 
augeant.  Ut  diabeticus  famem  leniat,  saepe 
victus  sumat.  Vivendi  ejus  ratio  sic  est  in- 
stituenda: mane  accipiat  lac  cum  tertia  aquae 
calcis  parte  mixtum,  vel  infusum  tbeae,  cui 
vitella  nonnulla  ovorum  aut  jus  carnium  sunt 
addita.  Post  aliquot  boras  inter  jentacidi  tem- 
pus et  coenae  farcimen,  ex  pingue  dine  et  cruore 
paratum,  quod  Germani  nominant  ,,Blut\vurst“ 
ei  proponatur.  Ad  coenam  denuo  jus  car- 
nium detur,  et  caro,  si  fieri  potest,  j>inguis 
rancidaque,  nisi  est  ventriculo  diabetici  ini- 
mica. Ad  vesperam  aegrotus  aut  sicuti  in 
prandio  cibaria,  aut  caseum  edat.  Bibat  au- 

tem  lac,  aquam  cum  thea  ex  mentha  piperita 
commixta,  cui  vitella  ovorum  cruda  admi- 
sceantur. Roborans  accipiat  aracum,  aut  liquo- 
rem ex  frumento  factum  (Branntvvein)  cum 
aqua  vel  lacte  dilutum.  Et  kali  sulp buricum 
in  aquae  sufficiente  quantitate  solutum  ad  bi- 
bendum detur.  Si  in  urina  aegroti,  hac  di- 
aeta usi,  saccharina  quidem  substantia  dimi- 
nuitur, urinae  autem  quantitas  magna  et  appe- 
titus, imo  potius  fames  insatiabilis  non  desinit, 
lijdrosiilpbur  ammoniacale  cum  succo  papa- 
veris et  antlmonio  detur,  donec  actio  ventri- 
culi aucta  minuatur.  Et  digitalem  purpuream, 
nicotianum  ct  tincturam  ammonii  tartarisatam 
Rollo  commendat.  Irritantia  externa  in  re- 
gione renum  applicata  laudat. 

lllustr.  Hufeland  duas  ad  diabetem  cu- 
randum indicationes  proponit,  quarum  altera 
djnamicam  qiiandam  renum  alternationem,  al- 
tera secretionis  mutationem  efficiat.  Commen- 
dat igitur  remedia  narcotica,  praecipue  opium, 
item  omnia  niedic.amina,  quae  specificam  in 
renes  efficacitatem  exerceant,  et  diaphoretica. 
Ad  alteri  satisfaciendum  indicationi  laudat 
victum  animalem,  fel  tauri  recens,  ammonium 
sulphuratum,  et  ubi  vires  non  vetant,  salubrem 
habet  curationem  per  inediam,  mercurium  et 
salivationem  cum  illo  excitatum. 

Cura  symptomatica,  quae  secundum  no- 
stram de  diabete  cognitionem  haudqiiaquam 
est  negligenda,  sed  accuratissime  observanda, 

permulta  in  usum  vocavit  et  sanctionavit  re- 
media, quorum  maxime  praecipua  haec  sunt: 

Opium  primum  occupat  gradum  inter  om- 
nia, quae  in  nostro  morbo  utilia  sese  prae- 
buerunt, medicamina.  Coercet  enim  famem, 
sitim  auctainque  urinae  secretionem,  et  prae- 
bet aegroto  nonnullam  recreationem.  Quam- 
quam opium,  quod  opus  est,  in  magnis  datur 
dosibus,  attamen  effectum  narcoticum  in  dia- 
bete non  ostendit.  Interdum  obstructionem 
alvi  efficit,  quae  aliis  medicamentis  est  remo- 
venda. Commendat  autem  in  diabeticis  opium 
Uarvin  (Sammlung  auserlesener  Abhandlun- 
gen  zum  Gebr.  fiir  practiscbe  Aerzte  Bd.  6. 
St.  2.  § 293.)  — Creuzwieser  (disserta- 
tio de  cognos.  et  curando  diabete.  Hal.  1794 
pag.  40).  — Roll  o (cases  of  the  diabetes 
mellitus.  Lond.  1798).  — Blanc  (revue  me- 
dicale 1825.  Mai). — l-ipp  (Hufeland’s  Jour- 
nal Bd.  65.  St.  1).  — Cornick  (Edinburg. 
Comment.  Bd.  9.  Th.  2.  pag.  61).  — Werner 
(Sammlung  auserlesener  Abbandlung.  etc. 
Bd.  13.  p.  517)  et  Bader  (Erbolungsstunden 
eines  Arztes  p.  37)  dant  opium  praecipue  in 
forma  pulv.  Doveri.  Cornick  dedit  gr.  XX. 
quotidie  ad  noctem,  et  auxit  hanc  dosin,  ita 
ut  post  tres  hebdomades  gr.  LXX.  quotidie 
daret.  Ad  obstructionem  alvi  vitandam  usus 
est  rheo  cum  cremore  tartari. 

Valde  emetica  laudantur,  et  jam  antiqui- 

tate  in  hoc  morbo  sunt  sanciionata.  Richter  *) 
se  diabetem  emeticis  curasse  ait. 

Quin  victum  animalem  diabelis  curam  ad- 
juvet, nemo  dubitare  potest.  Horn  obser- 
vavit, sacchariiiam  substantiam  brevi  tempore 
diminutam  esse  in  aegrotis,  qiii  victu  animali 
accurate  utebantur. 

A.  Rollo  commendatur  liquor  ammonii 
sulphurati,  qui  a Travenfeld  prospero 
effectu  est  adhibitus.  Alii  medici  noxium  ex 
liquore  ammonii  sulphurati  viderunt  exitum. 
Observaverunt  enim,  hoc  medicamento  magnis 
dosibus  dato,  vertiginem,  nauseam,  vomitum, 
alvi  obstructionem  et  accelerationem  pulsus. 
Liquor  ammonii  sulphurati  datur  ad  gr.  IV  — 
VI.  largiter  in  aqua  solutus  bis  aut  ter  quo- 
tidie. 

' Absorbentia,  et  praecipue  aqua  calcis  et 
magnesia  'a  multis  commendantur  medicis. 

V^enaesectiones  in  diabete  jam  antiquissi- 
mis medicis  prospero  eventu  sunt  factae.  Re- 
centiori  tempore  Watt  commendat  vene- 
sectionem  maxime  praecipuum  in  hoc  morbo 
medicamentum. 

Resolventia  et  frigida  et  calida  laudantur. 
Weitsch  commendat  praecipue  fel  tauri  re- 
cens. — Aloe  helleboro  nigro,  maxime  autem 
rheo  multi  medici  utuntur. 

Cuprum  ammoniacale  Frank  commendat. 


1)  Bttflicinisch-cliirurgisclie  Uemerknni^eu  Bd.  T.  p,  76. 

2)  Archiv  fiir  inedicinische  Erfalirungeii  Bd.  22. 

3)  Salzburg.  medici uscli.  Zeitung  1326,  Bd.  3. 

4)  Trealise  of  Diabele. 

dicens:  ac  tandem  a cnpro  ainirioniacali  his 
in  die  a grano  dimidio  ad  granum  integrum 
porrecto,  perfectam  valetudinem, '^quam  lautior 
simul  victus  confirmavit,  obtinuimus. 

Ferrum  a Fanero  (Beitrilge  zur  practi- 
schen  und  gericlitlichen  Arznei  * No.  4.);  a 
F rasero  (gluckliclie  Ileilung  einer  honigar- 
tigeii  Harnrulir,  in  der  Sammlung  auserlesener 
Abliaudlungen  zuir.  Gebrauch  fur  practisclie 
Aerzte  Bd.  23i  St.  4.  p.  483.)  laudatur  — A*  F. 
Frankio  et  Venable  ferrum  pbosplioricum 
est  commendata. 

Cainphora  saluberrimum  se  ostendit  medi- 
c.anientum.  Clifton,  Wintringliam  (Samm- 
lung  auserlesener  Abliandlungen  u.  s.  w.  Bd. 
16.);  Fraser  (ebendas.  Bd.  23.);  Pe  ter 
F ran  k camphoram  commendat.  S c h e 1 (Edin- 
burger  Commentar  iibers.  v.  Diei  Decad.  III. 
Bd.  I.  pag.  70.)  diabeticum  restituit,  liac  for- 
mula usus: 

^ Gumini  kino  ^jj. 

Camphor.  Bjfi. 

•Pulv.  aromat.  9j. 

Flor,  zinci 

m.  f.  massa,  divid.  in  XX.  pii.  d.  II. 
mane  et  nocte. 

P.  l^rank  commendat  valerianam,  asam 
foetidam  et  inyrrlien. 

Le  Fils  laudat  aetherum  aceticum,  liquo- 
rem animonii  succinatum,  tincturam  ‘castorei. 

Wolff  (IIorn’s  Archiv  1818  St.  3.)  beni- 
gnum observavit  eventum,  cum  asa  foetida,  felle 


32 


tauri,  ammonio  pjreoleoso,  oleo  Valerianae 
uteretur,  et  finivit  curam  cum  cliina. 

Tinct.  cantliarid.  laudat  Wrisberg  (von 
Hoven  Handb.  der  practisclien  Ileiikunde  Bd. 
2.  p.  360.);  Brisbanc  (selectes  sases  of  the 
practice  of  med.  und  Sammiuug*  auserlesener 
Abhandl.  Bd.  1.  St.  2.);  Van  dellaar  (Samm- 
lung  aiiserles.  Abhandl.  Bd,  8.  p.  41.);  Mor- 
gans  (mechanical  practice  of  Phjsik.  Lond. 
1715). — 3Iulti  medici  alumine  usi  sunt  Mead 
(monita  et  praecepta  med.);  Dover;  R.  A. 
Vogel;  Thomson;  Mjers;  Micliaelis. 
Hic  juvenem  diabeticum  restituit  per  alumen 
in  sero  lactis  solutum,  bis  terve  in  die  a scru- 
pulo ad  drachmam  usque  dimidiam. 

Catechu  commendant  Bagliv  etSchmid; 
mjrrhen  laudat  Griffith  in  hac  formula: 

^ Mvrrh.  ^j. 

solve  terendo  c.  aq. 
alexiter  simpl.  ^VlfJ. 
add.  Sal.  absinih.  513. 

Sal.  mart  gr.  XII. 

m.  divid.  in  IV.  p.  aeq.  S.  ita  porri- 
gendum, ut  totum  uno  die  consumatur. 

Vesicatoria,  in  regionem  renum  applicata, 
prosperum  ostenderunt  successum.  P.  Frank 
(epitom.  de  curand.  homin.  morbis)  narrat, 
unum  ex  suis  auditoribus  emplastrum  vesicans 
ossi  sacro  imposuisse,  atque  duos  ab  hoc 
morbo  aegrotantes  restituisse.' 

Balnea  calida,  etsi  sola  curam  efficere  non 

possunt,  attamen  valde  medicamenta  susten- 
tant (M j e r s,  C u 1 1 e n,  W e r n e r,  W o 1 f f,  al.) 

Ex  oleo,  quod  cuti  illiniverunt,  nec  P. 
Frank,  nec  alii  urinae  copiam  imminui  vide- 
runt. Commendata  autem  sunt  linimenta  ole- 
osa a Tissot.  Frictrones  aromaticae  aridae 
in  totum  corpus  a Wolffio  praecipue  sunt 
commendatae.  Idem  auctor  striclininum  nitri- 
cum  in  usum  vocavit. 


VITA. 


Ego,  II  enricus  Bibergeil  anno  nostri  saeculi 
nono  a patre  optimo,  Arnoldo  Bibergeil  et  matre  ca- 
rissima, llenriette  e gente  Jacob,  quos  adhuc  vivos 
pio  gratoque  animo  colo,  Suecii,  urbe  ad  Vistulam 
haud  procul  a Bromberga  sita,  natus,  fidei  veteri 
sum  addictus.  — Primis  literarum  rudimentis  in 
Gymnasio  Brombergensi,  quod  rectore  3Iiillero  flo- 
ret, imbutus,  Gedanum  me  contuli,  ibique  Gymna- 
sium, cui  1. 1.  Director  S cba  ub  praefuit,  frequentavi. 
Testimonio  maturitatis  praeditus  in  numerum  civium 
Universitatis  Berolinensis  a Hectore  t.  t.  magnif. 
Marheineke  et  Decano  facultatis  medicae  Beato 
Rutlolpho  ante  quatuor  abhinc  annos  sum  rece- 
ptus. Praelectionum  vero , quibus  interfui  et  in- 
terero hic  est  ordo: 

Anatomiam  corporis  humani,  organorum  sen- 
suum foetusque  humani,  encyclopaediam  et  metho- 
dologiam  apud  Beat.  Rudo  Iphi  audivi.  Osteo- 
logiam  et  syudesmologiam  III.  Schlemm  tra- 
dentem audivi.  Artem  cadaverum  dissecandorum 
me  docuerunt  III.  Mulier  et  III.  Schlemm.  Phy- 
siologiam audivi  apud  III.  Scliultz;  logicen  apud 

111.  R i iter;  boiaiilccn  apiul  111.  Link;  plijsiceii 
aputl  Reat.  ller  inb  staecl  t;  niineralogiam  apud  111. 
Wciss;  cbciniain  et  zoochcinlani  apud  111.  Mit- 
sch  er  licii;  dc  zoologia  audivi  Ccl.  Wiegmanii; 
de  pathologia  generali  Ccl.  E c k;  de  patliologia,  the- 
rapia et  generali  et  speciali  audivi  111.  Wagner; 
de  materia  medica  111.  Osanu,  de  morbis  mentis 
111.  Horn;  de  chirurgia  Ccl.  As  cherson;  de  for- 
mulis medicis  conciunaudis  Cei.  Casper;  de  akiur- 
gia  Cei.  Froriep;  de  arte  obstetricia  cum  theore- 
tica  tum  practica  111.  Kluge;  de  Hippocratis  apho- 
rismis  audivi  111.  Bartels. 

Praeterea  frequentavi  et  frequentabo  scholas  cli- 
nicas virorum  Cei.  Barez;  111.  Buscli;  lil.  Bar- 
tels; 111.  llufeland  et  lil.  Osanu;  111.  Jiing- 
ken;  lil.Rust;  Cei.  Triistedt;  Cel.Wolff.  Oui- 
bus  omnibus  praeceptoribus,  optime  de  me  meritis, 
summas  usque  ad  vitae  finem  gratias  agam.  — 

'reiitaminibus  autem,  tam  philosophico  quam 
medico  et  examine  rigoroso  coram  gratioso  medi- 
corum ordine  absolutis,  spero  fore,  ut  dissertatione 
thesibusque  defensis,  summi  iu  medicina  et  chirur- 
gia honores  mihi  concedantur. 


THESES  DEFENDEINDAE. 


1.  Sunt  certa  graviditatis  signa. 

2.  lii  morbis  cognoscendis  pulsus  est  gravissimi 
momenti. 

3.  In  morbis  curandis  diaeta  res  est  maximi  mo- 
menti. 

4.  Medicus  minister  est  naturae  non  gubernator. 


